**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**  
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 25/07/2022

**Δελτίο Τύπου**

**Ο αγώνας συνεχίζεται!**

**Ετοιμαζόμαστε για έναν θερμό Σεπτέμβριο με κινητοποιήσεις και έξω από το Υπουργείο Υγείας**

Την Πέμπτη 21/07/2022 πραγματοποιήθηκε σύσκεψη της Ολομέλειας του Συντονιστικού Οργάνου φορέων Π.Φ.Υ. στην οποία αξιολογήθηκαν ως εξαιρετικά επιτυχημένες οι κινητοποιήσεις που πραγματοποιήθηκαν πανελλαδικά από τις 18 έως τις 20 Ιουλίου.

Σύσσωμα τα διαγνωστικά εργαστήρια, τα πολυϊατρεία ήταν κλειστά σε όλη την επικράτεια, με κάποιες απώλειες, ως προς τη δυναμική των κινητοποιήσεων να καταγράφονται στην Αθήνα και στη Θεσσαλονίκη.

Ο κλινικοεργαστηριακός τομέας έδειξε με τον πιο ηχηρό τρόπο την αγανάκτησή του στα μέτρα που εφαρμόζονται εδώ και μία δεκαετία και τα οποία περικόπτουν τις αμοιβές τους, για εξετάσεις που έχουν ήδη διενεργηθεί στους ασφαλισμένους του ΕΟΠΥΥ!

**Η αναλγησία του Υπουργείου Υγείας για :**

1. **Την μη αναστολή της προείσπραξης του claw back που οδηγεί στο κλείσιμο των εργαστηρίων,**
2. **Την χρεοκοπία στην οποία οδηγούνται οι Έλληνες ιατροί και**
3. **Την μετανάστευση στην οποία αναγκάζονται να προσφύγουν για να γλυτώσουν από τη λαίλαπα που λέγεται claw back οι γιατροί.**

**Πραγματικά αφήνουν έκπληκτο όλον τον ιατρικό κόσμο!**

Σήμερα το Υπουργείο Υγείας αναζητά διακαώς αναισθησιολόγους…

**Αύριο θα ψάχνει εργαστηριακούς και κλινικοεργαστηριακούς ιατρούς που το ίδιο το κράτος θα έχει εξοβελίσει με την μακροχρόνια εφαρμογή του claw back και των χαμηλών τιμών που βάζει το κράτος στις εξετάσεις!**

Είναι απορίας άξιο πως το Υπουργείο Υγείας και ο ΕΟΠΥΥ περιμένουν να εκτελούνται εξετάσεις, που η τιμή που έχει ορίσει το κράτος, ως τιμή αποζημίωσης των διαγνωστικών εργαστηρίων και των πολυϊατρείων, είναι χαμηλότερη από το κόστος διενέργειας τους…

Είναι απορίας άξιο πως το Υπουργείο Υγείας θεωρεί ότι οι μειώσεις τιμών σε διαγνωστικές εξετάσεις είναι εφικτό να πραγματοποιούνται, σε ένα οικονομικό πλαίσιο στο οποίο καλπάζει ο πληθωρισμός…

Εντός του Αυγούστου αναμένουμε το τελικό ποσόν της έξτρα χρηματοδότησης των διαγνωστικών εξετάσεων για το 2022, η οποία θα συναξιολογηθεί με την πορεία θεσμοθέτησης και εφαρμογής των διαρθρωτικών μέτρων που θα εφαρμοστούν από το 2023 όπως έχει υποσχεθεί ο Υπουργός Υγείαςκαι οι συνιστώσες αυτές θα καθορίσουν τις επόμενες ενέργειές μας.

Το Συντονιστικό Όργανο θα προασπίσει το μέλλον της ιδιωτικής Πρωτοβάθμιας Υγείας και κατ’ επέκταση της Δημόσιας Υγείας!

**Ζητάμε όποια εξέταση εκτελείται, να αποζημιώνεται στο ακέραιο, χωρίς υποτιμολογήσεις!**

**Υγεία χωρίς γιατρούς δεν γίνεται!**

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ  
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ